"Imi e foarte greu să vorbesc de acest lucru. Noi în familie, avem o regulă, nu vorbim despre ceea ce se întâmplă în familia noastră. Dar fac acest gest pentru că jigodiile din fruntea statului român să nu aibă impresia că scapă. Fiecare dintre şefii acestor sisteme mă cunosc bine. Dacă mi-a intrat în cap că vor pleca, vor pleca! Şi o să vă dau detalii pe care poate nu le ştiţi. Ofiţerii de poliţie, în timp ce Alexandra era în casă, stăteau la poartă. În timp ce ea ţipa şi a fost auzită, erau opriţi de către procurori să intre. Deşi unii dintre ei au vrut să intre chiar şi fără să îndeplinească termenul de ora 6.00, procurorul de caz a dispus să nu se intre. Eu am aflat la 11 seara azi-nopate şi de atunci nu am dormit deloc“, a spus Alexandru Cumpănaşu, fost realizator TV.

„Aici eu vreau ca nişte capete să cadă. Nişte jigodii să plece. Atenţie! (...) Art. 27 din Constituţie spune clar pentru toţi că un cetăţean, eu, nu un procuror sau poliţist care are autoritate, poate oricând să intre în domiciliul oricăriei persoane dacă o face pentru a salva viaţa unei persoane şi are indicii în acest sens. Păi ce judecător cretin a putut fi acela care pune rezoluţie ora şase? (...) Stă în faţa casei criminalului, să se îndeplinească termenul de ora şase, când are Constituţia de partea lui. Ce poliţist şi procuror are sufletul acesta? (...) STS, să dea trei adrese false? Cât de cretin, cât de prost să fii? Dacă şeful STS nu-şi dă demisia azi, vă asigur că mâine va fi plângere la Parchet pentru tot ceea ce s-a întâmpat la STS, de la soft până la clădirile de acolo. S-au băgat sute de milioane de euro, unde au ajuns banii ăia? În buzunarele cui?", a declarat Alexandru Cumpănaşu.

Cumpănaşu, prezent în studioul postului de televiziune România TV, a intervenit după ce procurorul general interimar Bogdan Licu a anunţat că a dispus un control la Parchetul de pe lângă Judecătoria Caracal, anunţând că va depune o plângere penală la Parchetul General.

„În primul rând vreau să vă spun că apreciez acest control dispus, dar eu cred că este insuficient Înţeleg că nu aveţi resurse în acest domeniu, dar mâine, în cursul zilei de mâine, luni, când se va putea, voi depune plângere penală pe numele tuturor celor care au anchetat acest caz, de la şeful Poliţiei Române în jos, pe numele judecătorului, şi al poliţiştilor, şi al procurorului, care au acţionat. Veţi avea dosar penal pe rol. Rugămintea mea, nu doar rugămintea mea, legea vă va obliga să-i cercetaţi şi penal, nu doar administrativ. Apreciez ceea ce aţi spus dumneavoastră, este un lucru normal, care ar trebui făcut, şi care în acest acz se impune, dar, vă repet, veţi avea şi plângere penală din partea mea, pe numele tuturor acestor oameni, de la Buda în jos şi de la toţi ceilalţi care trebuie să răspundă în acest caz“, a spus Cumpănaşu.

Alexanda Măceşeanu, fata de 15 ani care a dispărut în cursul zilei de miercuri, 24 iulie 2019, a reuşit să sune la 112, la o zi de la răpire, de trei ori chiar, dându-le anchetatorilor indicii despre locul în care este sechestrată şi descriind cu lux de amănunte zona. Le-a vorbit de o „casă veche, cu iarbă mare în curte, un fost service şi câini“. Poliţiştii au intrat pe poarta imobilului descris de-abia 19 ore mai târziu, când au găsit mai multe oase calcinate întrun butoi metalic şi bijuterii care se presupune că i-ar aparţine.